cyanic-selkie/wikianc huggingface dataset:
Chord
Chord's ansvar er å få avgjort hvilken node som skal stå som representant for en gitt ressurs i et P2P-nett, samt styre alle henvendelser om ressursen, til nettopp denne noden. Alle noder som er påkoblet P2P-nettet har en unik 128-bits identitet (basert på en hash av for eksempel IP-adressen), og står som ansvarlig for alle henvendelser i et avgrenset adresseområde rundt sin egen identitet. I tillegg kjenner noden til den identitet som innehas av neste node (suksessor). Ansvarsområdet er da det rommet mellom seg selv og neste.
Enhver henvendelse O vil først få en 128-bit hashverdi beregnet, H=h(O). Det er i utgangspunktet ukjent hvor den ansvarlige er lokalisert, så når en applikasjon ber om en ressurs (åpne en fil, lagre endringer, stenge en fil), må henvendelsen styres til korrekt sted. Chord videresender henvendelsen til sin suksessor, hvis den ikke da selv ser at den står som ansvarlig. Dette kan i uheldigste fall, der den ansvarlige står umiddelbart foran startpunktet, medføre at henvendelsen hopper N ganger før den når den ansvarlige.
For å påskynde leveransen, har Chord også en rutingtabell (finger table) som peker til fornuftige deler av adresserommet, slik at noden kan videresende direkte til det som vil være den nærmeste representant (men ikke nødvendigvis den endelige ansvarlige). Uansett, når den ansvarlige mottar henvendelsen, vil den avbryte videresendingen og utføre arbeidet som ønskes gjort. For å sikre at ressurser spres jevnt over klientene, brukes en hashfunksjon som sikrer konsistent hashing.
Et viktig mål er å redusere antall slike hopp henvendelsene må gjennom, før arbeidet blir gjort; i dag er dette i snitt, log2N, der N er antall noder i P2P-nettet. Med en million noder, ikke utenkelig dagens Internett, gir dette 20 hopp. Med store rutingtabeller i hver node, vil man få færre hopp, men dette blir da en avveiningssak mellom plassbehov og oppslagstid; i dag er rutingtabellen utstyrt med log2N adresser.
Når en node forlater P2P-nettet er det viktig at dens ansvarsområde blir plassert til andre, før noden forsvinner og dens ressurser blir utilgjengelige. Filer skal da kopieres til de som tar over ansvaret. Likens, når en node tilkommer, er det viktig at den får en identitet og ansvar for et utsnitt av de ressurser som skal forvaltes. Filer skal da kopieres over fra de noder der den nye overtar ansvaret. Der det er hyppige endringer i medlemskapet (churn) er det usikkert i hvor stor grad Chord vil kunne unngå thrashing, altså unngå å bruke vesentlige deler av produksjonskapasiteten til administrasjon (flytting av filer til og fra nye og utflyttede noder). Chord fungerer i dag som rutingsystem for filsystemet CFS (Cooperative File System), utviklet ved MIT.
Dager fra 1000 år
Dager fra 1000 år er en norsk antologifilm fra 1970 som både rommer sjangerne drama og dystopisk fremtidfilm. Filmen er satt sammen av tre separate kortfilmer som er regissert av Anja Breien, Egil Kolstø og Espen Thorstenson. Den første filmen er en fortidsskildring, den andre en nåtidsskildring og den tredje en fremtidsskildring.
Filmen er både i sort-hvitt og farger.
Vokse opp
Den første filmen bygger på et sagn som går tilbake til 1349, da svartedauden nådde Norge etter å ha herjet ute i Europa. Sagnet om Jostedalsrypa forteller om en liten pike som var den eneste som overlevde pesten i den isolerte fjellbygda. Piken knyttes nært til naturen og blir en villfugl, sier sagnet.
Hvis du bærer på en hjertesorg
I dette segmentet får vi et glimt inn i en ung manns virkelighet. Filmen følger ham i hans forsøk på å finne et miljø, en situasjon der han kan finne seg til rette og fungere. Filmen består av en rekke situasjonskisser, bruddstykker som til sammen danner et mønster og viser en utvikling. Det sentrale temaet er kommunikasjon mellom mennesker, men flere temaer fletter seg inn. Det er en meget impresjonistisk film. Regissøren bygger på den lynraske iakttakelsen, små detaljer som kan formidle en stemning eller karakterisere en person.
Mira
Den tredje filmen er en fremtidsskildring. Men regissøren bygger på dagens virkelighet. Vi får et innblikk i hvordan et fremtidssamfunn kan arte seg. Man kan se filmen som en konsekvens av dagens utvikling. Vi er på vei mot Mira-samfunnet. Slik blir filmen en kommentar til tendenser i vår egen tid.
Om filmen
Dager fra 1000 år kan beskrives som en episodefilm med visjoner om fortiden, samtiden og framtiden – laget av unge filmskapere på 1970-tallet. Norsk filminstitutt skriver følgende: «Disse tre episodene gir et innblikk i hva unge filmskapere var opptatt av på slutten av 60-tallet, og hvordan man kan uttrykke seg på vidt forskjellige måter for å si noe om sin egen tid». Idegrunnlaget bak filmen var at Erik Borge, den ennå ferske direktøren i Norsk Film AS, tok initiativet til en episodefilm i 1969 der tre unge lovende filmskapere skulle få slippe til og nå ut til et større publikum. Resultatet ble en film som ble det «definitive signalet på at en ny generasjon stod rede til å ta over norsk film». Filmen viste også spennvidden hos de unge; fra stilsikkert drama til politisk protest. Trondheim Filmklubb beskriver filmen som «et viktig vannskille i norsk filmhistorie. Filmen peker på det store generasjonsskiftet som fant sted på begynnelsen av 70-tallet, og markerte også en ny og spenstig modernistisk impuls».
Deler av filmen har et surrealistisk preg.
Filmkritikerne
Aftenpostens anmelder Finn Syversen var moderat positiv og skrev blant annet: «Regissørene spiller på billedstemningen som innbyr tilskueren til å dikte videre i sin egen fantasi på inntrykkene som bildene forteller. Fotograferingen er godt utført av alle fotografene». Dagbladets anmelder var kanskje mere blandet og skrev blant annet: «Vokse opp av Anja Breien er den første filmen, og etter vår mening den beste», og videre: «Mira er både vanskelig og lett å begripe. Men hva eksakt det er i samtida som skremmer regissøren, klarer han i alle fall ikke å kommunisere til undertegnede».
I rollene
{| cellpadding="2" cellspacing="2" border="0" style="width: 100%;"
Mira
(Navnene på de som opptrer i dette segmentet er ukjente)
Vagabond (andre betydninger)
Vagabond kan referere til:
Brynjar Lia
Brynjar Lia (født 1966) er en norsk historiker med Vest-Asia som spesialområde. Han har forsket mye på militante islamistiske grupper og har utgitt flere bøker innen sitt fagområde. Han er ansatt som professor ved Midtøstenstudier, Universitetet i Oslo.
Lia tok Forsvarets russiskkurs i 1987. Han ble Cand.philol ved Universitetet i Oslo i 1996 med støttefagene arabisk og midtøstenkunnskap i tillegg til russisk, og dr. philos. samme sted i 2003. Hans hovedfagsoppgave omhandlet Det egyptiske muslimske brorskapet, og var basert på feltarbeid og omfattende arkivstudier i Kairo, med et toårig stipend fra Forskningsrådet. Doktorgradsavhandlingen var om politistyrkene til Den palestinske selvstyremyndigheten i perioden 1993–2000. Begge avhandlingene ble senere revidert og utgitt som bøker.
Ait-Ben-Haddou
Aït Benhaddou (arabisk: آيت بن حدّو) er en befestet by, eller ksar, langs den gamle karavaneruten mellom Sahara og Marrakech i Marokko, som er et ledd i de transsahariske handelsrutene. Byen ligger i Ouarzazate-provinsen, og er kjent for sine vakre kasbaher.
Brynjar Lia
Lia var ansatt i fast stilling som forsker ved Forsvarets forskningsinstitutt (FFI) fra 1996 til 2013. I 1999 ble han utnevnt som prosjektleder for FFIs første forskningsprosjekt på internasjonal terrorisme. Han ledet FFIs terrorismeforskning (TERRA-prosjektene) fra 1999 til 2011, bortsett fra perioden 2001–2002 da han var Visiting Fulbright Scholar ved Center for Middle Eastern Studies ved Harvard University i USA. I 2014 ble han ansatt som førsteamanuensis i Midtøstenstudier ved Universitetet i Oslo og fra 2015 som professor.
Han har hatt flere verv, deriblant leder for Senter for islam og midtøstenstudier ved IKOS (2014–2016), Faggruppeansvarlig for Midtøstenstudier ved IKOS (2016–2020) og styrerepresentant i Nordic Society for Middle Eastern Studies (2018–2019).
Han har utgitt flere bøker, deriblant Architect of Global Jihad: The Life of Al Qaeda Strategist Abu Mus'ab al-Suri (2008) som ble utgitt av Hurst Publishers og Columbia University Press. Boka ble omtalt i bokspaltene i The Economist, i London Review of Books og i The New York Review of Books.
Lia er blitt brukt av både norsk og internasjonale media som ekspertkommentator i spørsmål knyttet til al-Qaida og internasjonal terrorisme. I 2012 var han oppnevnt som sakkyndig vitne i rettssaken mot Anders Behring Breivik i Oslo tingrett og i straffesaken mot Mullah Krekar i Oslo tingrett og i Borgarting lagmannsrett. Han var også rettsoppnevnt sakkyndig i en mye omtalt rettssak i 2020 mot en norsk-pakistansk kvinne som var siktet for å ha sluttet seg til "Den islamske staten".
Ait-Ben-Haddou
På grunn av de godt bevarte bygningene og bystrukturen har Aït Benhaddou vært et verdensarvsted siden 1987
Byen er svært populær som filmlocation, og flere kjente filmer har blitt helt eller delvis innspilt her, blant andre:
Pan de Azúcar (Uruguay)
Pan de Azúcar er en by i Maldonado-departementet i det sørlige Uruguay. Byen har 7 098 innbyggere.
Historie
Pan de Azúcar ble grunnlagt i 1874 av Félix de Lizarza.
Befolkning
Pan de Azúcar har 7 098 innbyggere (beregning 2004)
Kilde:
Kommune
Byens ordfører (alcalde) er Miguel Plada.
Transport
Ruta 9 forbinder Pan de Azúcar med Canelones og Chuy.
Kostas Simitis
Konstantinos Simitis (gresk: Κωνσταντίνος Σημίτης; født 23. juni 1936 i Pireus), vanligvis kjent under navnet Kostas Simitis, er en gresk politiker som var statsminister i Hellas, og leder av det greske sosialistiske partiet PASOK mellom 1996 og 2004.
Liv og virke
Kostas Simitis begynte på en stilling som universitetslektor i Tyskland og flyttet derfor dit for å undervise. Han vendte tilbake til Hellas i 1974 og var da en av grunnleggerne av det nye politiske partiet PASOK som etterfulgte det tidligere partiet PAK.
Simitis var ikke en kandidat for å bli valgt inn på det greske parlamentet i valget i 1981, men han ble utnevnt til landbruksminister i den første PASOK-regjeringen dette året. Etter valget i 1985, og valget av ham som en vararepresentant til det greske Stortinget, ble han den nasjonaløkonomiske ministeren.
Han foretok da et upopulært stabiliseringsprogram og han gjorde flere forsøk på å dempe prisveksten og redusere underskuddet i Hellas. Han sa opp sin ministerpost i det greske parlamentet i 1987 fordi han følte at hans politikk ble undergravd av hans politiske motstandere så vel som hans medarbeidere.
I 1993 tok han over Departementet for handel og industri, men i 1995 valgte han igjen å trekke seg fra jobben sin i departementet og fra partiets Executive Bureau etter å ha mottatt en offentlig irettesettelse som han mottok fra daværende statsminister Papandreou.
Den 16. januar 1996 gikk Papandreou av som statsminister på grunn av sin dårlige helse som var stadig skrantende. Men Papandreou forble sittende som formann for partiet PASOK i de neste månedene.
Cardsharing
Cardsharing er en metode for å dele dekrypteringsnøklene som trengs for å se en bestemt kanal fra en tilbyder på sin paraboltuner. Ettersom signalene som dekrypteres tilhører betalingstjenester er cardsharing forbudt etter Almindelig borgerlig Straffelovs § 262: «Den som ved å bryte en beskyttelse eller på annen måte rettstridig skaffer seg en vinning ved å få tilgang til fjernsyns- eller radiosignaler, straffes med bøter eller fengsel i inntil 1 år.» Metoden baserer seg på tjener-/klientmodellen, hvor en maskin deler ut ressurser som andre maskiner trenger, en teknikk som også kan brukes til lovlige formål.
Det er utarbeidet emulatorer som kan kjøres på en vanlig PC, fortrinnsvis satt opp som dedikert server. Da cardsharing forutsetter at en deltager har et betalt abonnement skjer det oftest mellom venner, og ikke gjennom større nettjenester.
I Skandinavia driver Scandinavian Pay-TV Organisations against Piracy (STOP) kontroller for å avdekke bruk av cardsharing eller piratkort. Dette gjøres med peilebiler som finner steder som tar inn signalene uten at det er registrert abonnement
Joachim av Danmark
18. november 1995 giftet han seg med Alexandra Manley, en bankfunksjonær fra Hongkong med røtter i Storbritannia, Kina, Polen og Østerrike. De har sønnene Nikolai (f. 1999) og Felix (f. 2002). I september 2004 ble prins Joachim og prinsesse Alexandra separert. Paret ble skilt 8. april 2005.
Prins Joachim har studert både landbruk og praktisk forretningsdrift. Han eide Schackenborg slott i Sønderjylland fra 1993 til 2014, da godset ble overdratt til en stiftelse.
Den 24. mai 2008 giftet Joachim seg med Marie Cavallier i Møgeltønder kirke. Hun tituleres etter bryllupet Hennes Kongelige Høyhet Prinsesse Marie av Danmark, Grevinne av Montpezat.
Mandag 4. mai 2009 fikk de sønnen Henrik. Tirsdag 24. januar 2012 ble en datter, Athena, født.
Han har tjenestegjort i militæret. I 2020 ble prins Joachim utnevnt til forsvarsattaché ved Danmarks ambassade i Paris. Han ble samtidig forfremmet til brigadegeneral.
Utmerkelser
Prins Joachim er innehaver av en rekke danske og utenlandske ordener og utmerkelser:
Rijeka oljekraftverk
Rijeka oljekraftverk er et varmekraftverk ved Rijeka i Kroatia. Det har en installert produksjonskapasitet på 320 MW fordelt på én turbin. Anlegget ble bygget ut fra omkring 1970 til 1978. Operatør er Hrvatska Elektroprivreda. Utstyret er levert av Ansaldo. Brenseltypen er tungolje.
Tomas Nordin
Tomas Nordin (født 9. oktober 1969 i Härnösand) er en svensk curlingspiller. Han var med på Peja Lindholms lag som ble verdensmestere i  1997, 2001 og i 2004. Han har i tillegg vunnet flere EM-medaljer.
561 Ingwelde
561 Ingwelde er en hovedbelteasteroide og et medlem av asteroidefamilien Themis. Den ble oppdaga den 26. mars 1905 av Max Wolf fra Landessternwarte Heidelberg-Königstuhl i Heidelberg. Den er trolig oppkalt etter tittelpersonen i operaen Ingwelde av.
Hede
Hede (norsk «hei») er et skogløst og uoppdyrket område, og navnet på et nordtysk/dansk/polsk type landskap (biotop) som ligner på det norske lyngheilandskapet, men uten fjellgrunn som basis. Heder er menneskeskapte, lysåpne landskap som trues av oppdyrking og forurenset nedbør, og gror til med skog hvis dette ikke hindres ved landskapspleie. Ellers vil lyngen forsvinne i løpet av rundt 25 år. Heder er derfor beskyttet av den danske naturbeskyttelseslov §3, som «§ 3-naturtype». I 2016 var der 84.789 hektar § 3-beskyttet hede i Danmark. Peter Erasmus Müller hevdet i 1924 at hedene alltid hadde vært skogløse, men botanikeren H. Jonassens pollenundersøkelser i 1950 dokumenterte at hedene tidligere var tilgrodd med skog og kunne bli det igjen. Allerede H.C. Andersen skrev: «...om føje [få] år / heden som en kornmark står.»
Hedens fremvekst
I Danmark oppstod hedene som sandete smeltevannsflater mot slutten av siste istid. De vokste gradvis til med skog, men hedebruk basert på svedjebruk, beitemark og uttak av torv skapte fordelaktige vekstforhold for lyngplanter, og forvandlet skoglandskapet til lynghei.
Opprinnelig var det omkring en million hektar hede i Danmark medregnet hertugdømmene. Men på Valdemar Atterdags tid herjet svartedauden langs den gamle hærvei fra Viborg til Slesvig. I 1659 var Jylland allerede rasert av svenskekrigene. Så brøt det ut en epidemi av flekktyfus som polske leiesoldater tok med seg. De var innleid av kong Frederik 3. i kampen mot svenskene. På Skudstrup mark alene, utenfor Skodborg i Sønderjylland, hadde mer enn 5,000 polske leiesoldater slått leir. I trekanten mellom Haderslev, Ribe og Kolding spredde smitten seg dermed eksplosivt og etterlot en stripe av ødegårder og døde i et større omfang enn antall falne i svenskekrigen.
Heden gjenvinnes til dyrkbar mark
Heden vokste raskt etter pestens og krigens herjinger, der gårder og husmannsplasser stod øde. Omkring 1750 var rundt en tredjedel av Jyllands jord omdannet til hede. I Vestjylland fantes det knapt et tre. Dermed kom det ikke inn skatter eller avgifter til statskassen, men til sist meldte en Ludvig von Kahlen seg til å oppdyrke heden, og fikk i 1755 tildelt et område i Fjends herred. Etter åtte år ga han opp; men traktene rundt Kongenshus er fremdeles preget av tyske familienavn fra denne første koloniseringen av heden. «Kartoffeltyskere» ble de kalt, ikke i nedsettende betydning, men fordi de innførte dyrkningen av poteter («kartofler»), hvitkål, rødkål, grønnkål, gulrøtter, erter og hirse, som tidligere hadde vært så godt som ukjente i Danmark.
Da von Kahlen var reist, grodde heden til med lyng igjen. Stedet ble kjøpt opp av en dansk storkjøpmann i Hamburg, Hans Dall, som kjøpte flere tomter i tillegg og slo dem sammen under det nåværende Kongenshus. Der fikk han åpnet en reinsdyrpark, som ble passet av en samisk familie - samen Nordfjæld og hans kone Sara. Turistene strømmet til, og reinsdyrparken var åpen i rundt ti år. Jeppe Aakjær omtalte Dall og hans kompanjong Johannes Bech i satiriske ordelag i en artikkel om Kongenshus i Skive Folkeblad i 1923 (gjengitt i Aakjærs bok Fra Aagermuld og Hedesand, 1930) med en beskrivelse av «reinleiren». Også Nordfjæld og hans hustru Sara ble sterkt kritisert av Aakjær, med rasistiske undertoner. Nordfjæld omtales som «den lille Findjævel». Johs. Beck tok til motmæle i skriftet Sandheden om Renavlen (1926), der han forsvarte projektet.
Tapet av hertugdømmene i Sønderjylland i 1864 ble avgjørende for å igangsette oppdyrkingen av heden under mottoet «Hvad udad tabtes, skal indad vindes». I den danske befolkningen var det stor interesse for «hedesaken», og der var i 1866 hele tre forsøk på å danne selskaper med formål å oppdyrke de jyske hedene. I 1866 introduserte det statsstøttede Hedeselskabet med Enrico Dalgas (1828-1894) som direktør jordbruksteknikker som drenering, bruk av gjødsel, beskyttende hekkbeplantning som hevet temperaturen, bedre hester og redskaper, og innvinning av land ved å tørrlegge sjøer og demme opp viker. Rundt 1950 var bare ca. 2 % av hedene tilbake. En stor del er derfor fredet som kulturlandskap. Resten er oppdyrket eller plantet til med nåletrær.
Fredningen som fikk mest omtale, var dansk-amerikanernes oppkjøp av Rebild Bakker, der de 70 hektarene symboliserer den heden som danske utvandrere forlot for den nye verden, mens Kongenshus minnepark - utpekt som EU-habitatområde - skal stå som et minne om de som ble værende i hjemlandet.
Anti-Apartheid Movement
Anti-Apartheid Movement, opprinnelig kjent som Boycott Movement, var en britisk organisasjon som gikk i bresjen for den internasjonale motstandsbølgen mot Sør-Afrikas apartheidregime og støttet de mørkhudede.
Sedertreordenen
Sedertreordenen (arabisk: وسام الأرز الوطني, fransk: Ordre National du Cèdre) er en libanesisk orden innstiftet 31. desember 1936. Ordenen har navn etter sedertreet, et libanesisk nasjonalsymbol, som finnes i landets riksvåpen og flagg. Den tildeles for fortjenester av Libanon, for heltedåd, mot eller oppofrelse, og for lang og tro tjeneste. Ordenen kan tildeles både libanesere og utlendinger. Sedertreordenen rangerer som Libanons nest fremste orden, etter Fortjenstordenen.
Inndeling
Ved innstiftelsen i 1936 hadde Sedertreordenen én klasse, men allerede året etter ble den omorganisert og gitt fem grader:
Insignier
Ordenstegnet for Sedertreordenen består av en hvitemaljert femtagget stjerne utformet som armene i et malteserkors og med et sedertre i brunt og grønt mellom strålene. Midtmedaljongen er rød og bærer på advers innskriften «لُبْنَان», landets navn, med forgylte bokstaver. Libanons flagg er plassert på reversen. Ordenstegnet er i sølv for riddere, i gull for høyere grader, men har ellers lik utforming. Ordenstegnene er opphengt i båndet i en grønnemaljert krans for riddere og offiserer. For kommandører er leddet utformet som åpne blad.
Ordensbåndet er rødt med grønne kantstriper.
Ordensstjernen er utformet som ordenstegnet, men har i tillegg stråler bak sedertrærne. Stjernen for storkommandører er i sølv med gull midtmedaljong, mens den for storbånd er i gull med sølv midtmedaljong. Begge ordensstjernene er uten emalje.
Tildeling
Utnevnelse til Sedertreordenen skjer til ordenens laveste trinn, med påfølgende mulighet for forfremmelse. Ordenen tildeles særlig militært personell, etter bestemte kriterier avhengig av grad. Med utnevnelse til ordenen følger det en årlig pensjon.
Vespasian
Titus Flavius Vespasianus eller Vespasian (født 9, død 79 e.Kr.) var romersk keiser i perioden 69–79 e.Kr. Han ble født i Falacrina i år 9 e.Kr. som sønn av Flavius Sabinus (en vellykket skatteinnkrever og bankier) og Vespasia Polla.
Vespasian kom til makten etter Neros selvmord (juni, 68 e.Kr.) og etter en kort og kaotisk borgerkrig. De øvrige deltakerne i borgerkrigen var Sulpicius Galba (68–69), Marcus Salvius Otho (69) og Aulus Vitellius (69) som også utropte seg til keisere, men som i motsetning til Vespasian manglet tilstrekkelig militær støtte og politisk velvilje i senatet.
Under borgerkrigen oppholdt general Vespasian seg i Midtøsten, der de romerske legionærene i Judea og Egypt utropte ham til keiser i juli 69. Legionærene hadde stor tillit til Vespasian og oppfattet hans rival Aulus Vitellius – som også var Neros nære venn – som dekadent, umoralsk og militært udugelig. Vespasian ble ved sin post i Judea mens hans løytnant Antonius Primus invaderte Italia og erobret Roma med hjelp av tropper fra Pannonia og Balkan.
Med Vespasian begynte en epoke på vel 150 år med en rekke sterke og framsynte keisere som bidro til å skape Romerrikets absolutte glansperiode. I kjølvannet etter Neros vanstyre gjenopprettet han fred og stabilitet i hele riket, og etablerte det såkalte Flaviske dynasti som eneste legitime arvtaker til keisertronen.
Sammenliknet med Nero framstår Vespasian som en rasjonell og praktisk orientert leder, «skreddersydd» for et samfunn med store sosiale og økonomiske skiller, der de rike og mektige ikke ønsket vesentlige endringer i gjeldende samfunnsorden. Vespasians prinsipper som leder synes å ha vært orden, disiplin og stabilitet – noe som ikke minst kom til syne i hans håndtering av jødeopprøret (71–73 e.Kr) som truet rikets sikkerhet i øst. Til skrekk og advarsel for andre som måtte true Romerrikets orden og stabilitet, lot han i alt 6 000 av de opprørske slavene korsfeste langs veiene inn til Roma.
I den flaviske perioden vokste det private skolesystemet i utbredelse og det regnes med at rundt hver tiende innbygger kunne lese og skrive, eller cirka fire millioner personer i hele imperiet, et svært høyt tall for et førmoderne samfunn. I denne sammenhengen kom det nok godt med at Vespasian innførte offentlig avlønning av lærere i latinsk og gresk retorikk.
Sett i et økonomisk perspektiv er han kjent for å ha rettet opp rikets økonomi via god forvaltning og innføring av en rekke former for skattlegging. En morsom anekdote er at hans sønn Titus anklaget ham for å legge avgift på de offentlige pissoarene i Roma, hvorpå Vespasian svarte: «Non olet» (Penger lukter ikke). I moderne tid er vespasienne brukt om pissoarer i Paris.
Vespasian økte antallet legioner i østre del av Middelhavet. Han fortsatte ekspansjonen av imperiet ved å erobre Wales og nordre deler av England, og ved å gjøre framstøt mot Skottland og i Sørvest-Tyskland i området mellom Rhinen og Donau. Vespasian fortsatte også spredningen av latinske bosettinger utenfor Italia, særlig i Spania, der han ga «alle» innbyggere rettigheter som romerske borgere, og slik bidro til en rask «romanisering» av denne provinsen i det romerske imperiet.
I motsetning til mange av sine forgjengere døde Vespasian på en udramatisk måte nær sitt fødested etter en kortvarig sykdom. På sitt dødsleie spøkte Vespasian med den guddommeliggjørelsen som Augustus ble gjenstand for etter sin død. Han bad først de tilstedeværende om å reise ham opp, så han som gammel soldat kunne dø stående. Da han merket at døden nærmet seg, sa han: «Jeg merker at jeg holder på å bli en gud!»
Fredrik Nilsen (fotballspiller)
Fredrik Nilsen (født 23. mars 1988) er en norsk fotballspiller som spiller for Brann.
Damkaruss
Damkaruss er en ferskvannsfisk i karpefamilien. Den er nært beslektet med karuss og gullfisk, og forholdet mellom disse tre artene har vært omdiskutert. Betegnelsen damkaruss har vært brukt om småfalne eksemplarer av karuss i dammer. Samtidig ble damkarussen (eller sølvkaruss, dvs. den vi nå har gitt artsnavnet Carassius gibelio) antatt å være stamarten til gullfisk, og den har blitt regnet som en underart av denne. Senere har det blitt klart at det dreier seg om en egen art. Damkaruss kan bli 45 cm lang og kan veie opptil 3 kg, men blir sjelden over 20 cm.
Fredrik Nilsen (fotballspiller)
Han har tidligere spilt for Ullensaker/Kisa og Kongsvinger
Damkaruss
Artsdatabanken regnet damkaruss som en dørstokkart i Norge i 2013. Men den ble likevel ikke vurdert på fremmedartslista publisert i 2018.
Hereford United FC
Hereford United Football Club var en engelsk fotballklubb som spilte i Southern League. Klubben ble stiftet i 1924, og ble valgt inn i The Football League i 1972. «The Bulls», som er kallenavnet til Hereford United, spiller hjemmekampene sine på Edgar Street Athletic Ground i Hereford. Byen Hereford ligger i den engelske regionen Vest-Midlands.
Graham Turner kjøpt aksjemajoriteten i 1998 og reddet klubben fra å gå konkurs, og etter ni sesonger i Conference, returnerte Hereford til Football League ved å vinne 2 Playoff-finalen i 2006.
Turner har kun kjøpt bare to spillere mellom 1997 og 2008 for en samlet på £40,000. På slutten av 2007-08 sesongen Hereford ble forfremmet til League One, etter å ha endt på en tredje-plass i League Two. Sesongen 2008-09 spilte klubben på tredje nivå i engelsk fotball for første gang siden 1978, men med en vanskelig sesong rykket dem ned til League Two 18. april 2009. Turner senere gikk av som manager, banet veien for John Trewick å bli manager. Men Trewick skulle ikke vare en hel sesong etter en skuffende kampanje og ble avskjediget 8. mars 2010;. Turner tok igjen over førstelaget plikter på midlertidig basis.
Mot slutten av sesongen 2009/10, annonserte Graham Turner at han ville trekke seg som styreleder for klubben og selge sin aksjermajoritet. Den 4. juni ble David Keyte og Tim Russon presentert som styreleder og visestyreformann. David Keyte ansatte tidligere Barnsley-manager Simon Davey, men etter en skuffende start på 2010/11-sesongen fikk han sparken. Jamie Pitman tok over som manager i oktober 2010, som Care-taker, men ble etterhvert fast manager. Pitman klarte redde klubben fra nedrykk fra League 2, men fikk mye kritikk fra supportere at han ikke var rett mann for jobben. Sesongen 2011/12 startet som forrige og Hereford lå to poeng fra nedrykksplass, da klubbstyret hadde ett 2 dager maratonmøte. Pitman fikk lede laget mot Wimbledon, men fikk sparken 5. mars. Richard O´Kelly som tar over managerjobben, var trener i klubben under Graham Turner.
19. desember 2014 ble klubben oppløst etter de ikke hadde betalt skatt.
En ny klubb er stiftet i Hereford som skal ta over arven etter Hereford United. Den nye klubben har fått navnet Hereford FC.
Lysva (Tsjusovaja)
Lysva (russisk: Лысьва) er ei elv i Perm kraj i Russland. Den er ei venstre sideelv til Tsjusovaja. Elva er 112 kilometer lang og har et nedbørfelt på 1 010 km².
Hereford United FC
Managere
I sine første år hadde ikke klubben noen manager, og laget ble valgt av styret og klubbsekretæren. De som hadde disse posisjonene er skrevet øverst.
Kilder
Headline Book Publishing, London. ISBN 0-7472-7738-9
Lysva (Tsjusovaja)
Ved elva ligger byen Lysva.
Zagreb kraftverk
Zagreb kraftverk, også kjent som Zagreb Te-To og Zagreb El-To, er det største varmekraftverket i Kroatia, beliggende ved hovedstaden Zagreb. Anlegget ble bygget ut fra omkring 1955 til 1998. Operatør er Hrvatska Elektroprivreda. Det har to sammenbygde separatanlegg:
Trontalen (Norge)
Trontalen (også kjent som Hans Majestet Kongens tale til det (nr). Storting ved dets åpning) er trontalen som leses av Norges konge ved den høytidelige åpningen av Stortinget hver høst. I tilfeller da kongen har vært forhindret, har trontalen blitt lest av kronprinsregenten.
Det følger av Norges Grunnlov § 74 at kongen «(...) underretter det om Rigets Tilstand og de Gjenstande, hvorpaa han især ønsker at henlede Storthingets Opmerksomhet.» Trontalen gir uttrykk for hovedlinjene i regjeringens arbeidsprogram og politikk for det kommende året. Den norske trontalen har mange trekk som ligner den britiske monarkens Speech from the Throne og den amerikanske presidentens State of the Union-tale.
Etter at kongen har avlevert trontalen er skikken at statsråden med minst fartstid leser opp meldingen om rikets tilstand.
Trontaledebatten
Etter trontalen avholdes trontaledebatten i Stortinget. Her debatteres innholdet i trontalen, det vil si regjeringens politikk, særlig dens hovedprioriteringer og politiske profil. Trontaledebatten kalles også «opposisjonens debatt».
Aiken County
Aiken County er et fylke i den amerikanske delstaten Sør-Carolina. Det ligger i de vestlige delene av staten og grenser mot Saluda County i nord, Lexington County i nordøst, Orangeburg County i øst, Barnwell County i sør og mot Edgefield County i nordvest. Det har også grense mot delstaten Georgia i vest.
Aiken Countys totale areal er 2,798 km² hvorav 20 km² er vann. I 2000 hadde fylket 142 552 innbyggere og administrasjonssenteret ligger i byen Aiken.
Vagabond (band)
Vagabond var et norsk hardrock-band som eksisterte i perioden 1993 til 1996.
Bandet ble startet av TNT-medlemmene Ronni Le Tekrø (gitar) og Morty Black (bass) etter at TNT hadde bestemt seg for å ta en pause. Øvrige medlemmer var TNTs live-medlem Dag Stokke på keyboard, trommeslager Steinar Krokstad fra Stage Dolls og Hans-Olav Solli fra Sons of Angels som bandets første vokalist. Solli ble etter kort tid byttet ut med den da relativt ukjente vokalisten Jørn Lande.
Bandets debutabum, Vagabond, ble gitt ut på EMI i 1994 og solgte 10 000 eksemplarer i Norge. EMI droppet deretter bandet som signerte med et japansk plateselskap. Bandets andre album, A Huge Fan of Life, ble gitt ut i 1996 og ble sluppet i Japan et halvt år før det ble gitt ut i Norge og Europa på egen label. Bandet ble oppløst da TNT ble gjenforent i 1996.
Rock Hudson
Rock Hudson (født Roy Harold Scherer jr.; 17. november 1925 i Winnetka i Illinois, død 2. oktober 1985 i Beverly Hills i California) var en amerikansk skuespiller.
Etter high school arbeidet Hudson som postbud og var flymekaniker under andre verdenskrig. Etter krigen var han en periode lastebilsjåfør, men en filmagent fikk ham til å begynne med film. Han debuterte som skuespiller i filmen Fighter Squadron i 1948.
Hudson ble svært populær utover 1950-årene, og ble Oscar-nominert i 1956 for rollen i filmen Giganten. I 1960-årene medvirket han i en rekke kjærlighetsfilmer der han spilte mot Doris Day.
Hudson var homofil, men var gift med Phyllis Gates i årene 1955–1958. Hun var sekretær ved et filmselskap og en stor beundrer av Rock Hudson. Ekteskapet ble arrangert av filmselskapet for å gjøre slutt på ryktene som florerte om Hudsons homofile legning.
Martin Jensen
Martin Jensen (født 27. juli 1978) er en dansk fotballspiller som spiller forsvar på Sandefjord Fotball. Han ble hentet til 2007-sesongen.
Før han kom til Sandefjord spilte han i Esbjerg fB, som også er ungdomsklubben hans. I Esbjerg spilte han 268 kamper for A-laget, noe som gjør at han ligger på 20.-plass over den spilleren mest flest A-lagskamper i klubben.
Etter sin karriere i Sandefjord Fotball har Martin Jensen blitt boende i Norge og Sandefjord. Han er ansatt i samme klubb som trener for ungdomsavdelingen.
Nikolai, greve av Monpezat
Nikolai (Nikolai William Alexander Frederik), greve av Monpezat (født 28. august 1999 på Rigshospitalet i København) er sønn av prins Joachim og grevinne Alexandra, grevinne av Frederiksborg. Han er nummer sju i arvefølgen til den danske tronen.
Nikolai ble døpt 6. november 1999 i Frederiksborg slottskirke. Etter at foreldrene ble skilt har de hatt felles foreldremyndighet for sønnene. I 2014 begynte Prins Nikolai på Herlufsholm Skole på Sydsjælland.
I september 2022 kunngjorde dronning Margrethe II at prins Joachims barn fra 1. januar 2023 ikke lenger skulle bære tittelen «prins/prinsesse til Danmark». Dette ble begrunnet med et ønske om å i større grad kunne være uavhengig av pliktene som følger med å tilhøre Kongehuset som institusjon:"«Hendes Majestæt Dronningen ønsker med sin beslutning at skabe rammerne for, at de fire børnebørn i langt højere grad skal kunne forme deres egen tilværelse uden at være begrænset af de særlige hensyn og forpligtelser, som et formelt tilhørsforhold til Kongehuset som institution indebærer.»"Nikolai har tittelen greve av Monpezat, som han ble tildelt av dronning Marrgrethe i 2008.
Edgefield County
Edgefield County er et fylke i den amerikanske delstaten Sør-Carolina. Det ligger i de vestlige delene av staten og grenser mot Saluda County i nordøst, Aiken County i øst, McCormick County i vest og mot Greenwood County i nordvest. Det har også grense mot delstaten Georgia i sørvest.
Edgefield Countys totale areal er 1 312 km² hvorav 12 km² er vann. I 2000 hadde fylket 24 595 innbyggere og administrasjonssenteret ligger i byen Edgefield.
Diplodoma laichartingella
Diplodoma laichartingella er en sommerfugl som tilhører familien sekkspinnere (Psychidae). Den er funnet spredt i Sør-Norge og dessuten i Vest-Finnmark. Denne arten skiller seg fra de fleste sekkspinnere ved at begge kjønn har vinger og at hannens antenner er trådformede. I kroppsformen kan den minne om en knoppmøll (Prodoxidae).
Utseende
En liten til middelsstor (vingespenn 10-15 millimeter), noe bredvinget, brun møll med hvite flekker på vingene. Antennene er tynne, trådformede og omtrent halvparten så lange som forvingene. Hodet er "rufsete" kledt med brungule hår. Kroppen og forvingene er sjokoladebrune, forvingen med tallrike, små hvite flekker. Bakvingen er brunsvart med lysere skjell ved roten. I motsetning til mange andre sekkspinnere har begge kjønn vinger. Larven utvikler seg inne i en larvesekk som er ca. 1 centimeter lang og 4-5 millimeter bred, og er dobbel, med en indre, hard sekk som er trekantet i tverrsnitt og en ytre, løs sekk som er kledt med insektrester, sandkorn og annet materiale som gir kamuflasje.
Levevis
Denne arten kan finnes i skog, men også i mer åpne habitater. Larven lever på trestammer eller på bakken der den eter mest lav og alger, men trolig også døde insekter. Larveutviklingen tar to eller tre år. De voksne sommerfuglene flyr om natten i juni-juli.
Rupert Neudeck
Rupert Neudeck (født 14. mai 1939 i Fristaden Danzig, død 31. mai 2016 i Köln) var en tysk journalist kjent for sitt humanitære engasjement. Han var grunnlegger av Komitee Cap Anamur/Deutsche Notärzte e.V. og formann for fredskorpset Grünhelme. Han ble verdenskjent i 1979 for redningen av tusenvis av vietnamesiske båtflyktninger i Kinahavet med «Cap Anamur».
Bakgrunn
Som barn måtte Rupert Neudeck i slutten av januar 1945 flykte med sin mor, sine tre brødre og sin søster fra Danzig-Langfuhr. Flukten skulle skje med skipet Wilhelm Gustloff, men familien rakk ikke skipet. Dette reddet deres liv - skipet ble torpedert i Østersjøen. Barndommen tilbragte han i Hagen i Westfallen. Der tok han abitur i 1958, ved samme gymnas hans far Edmund var matematikk- og fysikklærer.
Etter abitur studerte han filosofi, germanistikk, sosiologi og teologi. I 1961 avbrøt han studiet og trådte inn i jesuittordenen. Etter å ha gått ut av ordenen fortsatte han studiet, som han avsluttet i 1970. I 1972 tok han doktorgraden i filosofi med avhandlingen Politische Ethik bei Jean-Paul Sartre und Albert Camus.
Journalist, aktivist
Han begynte å arbeide som journalist ved den katolske kringkastingen i Köln, og arbeidet fra 1976 som fri journalist. I 1977 ble han redaktør ved Deutschlandfunk i avdelingen for politisk feature.
Som følge av den store nød vietnamesiske flyktninger opplevde i Sør-Kina-havet grunnla han med støtte fra forfatteren og nobelprisvinneren Heinrich Böll hjelpekomitéen Ein Schiff für Vietnam. I 1982 ble organisasjonen Komitee Cap Anamur/Deutsche Notärzte e. V. dannet, oppkalt etter fraktskipet «Cap Anamur», som Neudeck hadde reddet tilsammen 10 375 vietnamesiske båtflyktninger med og bragt til Tyskland. Senere ble skipet brukt til videre hjelpeinnsatser.
Fra 2002 besøkte Neudeck flere ganger Palestina, for å gjøre seg kjent med bygningen av barrieren og palestinernes levekår. Hans siste bok baserer seg på disse erfaringene. Den var en protest mot menneskerettsbruddene og muren.
Boksing under Panamerikanske leker 1979
Boksing under Panamerikanske leker 1979 ble arrangert i San Juan i Puerto Rico fra 1. til 15. juli 1979. Det var totalt 11 vektklasser og Cuba ble beste nasjon med fem gullmedaljer foran USA med fire.
Chorea
Chorea (fra gresk khoreia, «kordans»), tidligere også kalt sanktveitsdans; på islandsk engingarsott, der engja betyr å presse sammen, er en sykdom og et sykdomstegn som kjennetegnes av ufrivillige bevegelser (dyskinesier) i armer, bein eller ansiktsmusklaturen som skyldes overaktivitet av de dopaminerge nevroner i de områdene av hjernen som kontrollerer bevegelser. Chorea karakteriseres ved kortvarige, uregelmessige rykninger som ikke er gjentakende eller rytmiske, men synes å bre seg fra den ene muskelgruppen til den neste.
Bevegelsene ved chorea er helt uten formål, men personene som har chorea forsøker ofte å kamuflere dem ved at de ser planlagte ut. Denne type ufrivillige bevegelser ses ved flere forskjellige sykdommer:Chorea opptrer ofte sammen med atetose, som tilfører vridende bevegelser. Chorea er et fenomen som opptrer ved Huntingtons sykdom, Sydenhams chorea, og kan forårsakes av medisiner (levodopa, antiepileptika og antipsykotika).
Årsaker
Chorea kan opptre ved en rekke sykdommer og tilstander.
Sanktveitsdans
På slutten av 1600-tallet trengte den engelske legen Thomas Sydenham (1624-89), Oliver Cromwells protesjé og kjent som «den engelske Hippokrates», et navn på en sykdom med ukontrollerbare muskelbevegelser. Han tok i bruk ordet «sanktveitsdans» som navn på lidelsen, og det ble synonymt med Sydenhams chorea. På den tid var historiene om de opprinnelige sankt Veits-danserne stort sett glemt.
Mærsk Mc-Kinney Møller
Arnold Mærsk Mc-Kinney Møller (født 13. juli 1913, død 16. april 2012) var skipsreder i A.P. Møller-Mærsk.
Mærsk Mc-Kinney Møller var sønn av skipsreder A.P. Møller. Han var gift med Emma Mærsk (som har gitt navn til verdens største containerskip) og hadde tre døtre: Leise Mærsk Mc-Kinney Møller (f. 1941), Kirsten Mærsk Mc-Kinney Olufsen (f. 1944) og Ane Mærsk McKinney Uggla (f. 1950).
Mærsk Mc-Kinney Møller overtok ledelsen av A.P. Møller Gruppen ved sin fars død i 1965 og ble styreformann for diverse styrer i rederiene. Han trakk seg delvis tilbake i 1993 fra den daglige ledelsen og overga ansvaret til skipsreder Jess Søderberg. Mærsk Mc-Kinney Møller fortsatte dog enda noen år som styreformann for rederiene. I 2003 – som 90-åring – gikk han endelig over i pensjonistenes rekker og ble avløst av Michael Pram Rasmussen. Mærsk Mc-Kinney Møller forble dog fortsatt medinnehaver av firmaet A.P. Møller.
1. oktober 2004 overdro skipsrederen som en gave Operahuset i København til den danske stat.
Hr. Møller, som han også ble kalt, ble kjent for begrepet «Rettidig omhu», som han lærte av sin far.
Mærsk Mc-Kinney Møller var som en av få ikke-kongelige dansker dekorert med Elefantordenen. Dette innebar også at han i offisiell dansk sammenheng skulle tiltales som Hans Excellence. Han ble i 1983 tildelt Dannebrogordenens storkors. Videre ble han tildelt St. Olavs Orden, Den islandske falkeorden, Den hellige skatts orden (Japan), Thailands krones orden, Order of the British Empire, Vasco Nuñez de Balboas orden (Panama) og Alaouite-ordenen (Marokko).
På Forbes' liste over verdens rikeste personer var han plassert som nr. 84, med en formue på 6,5 milliarder dollar i 2006.
Dr. Julius Hibbert
Julius M. Hibbert er en figur i den satiriske tegnefilmserien The Simpsons. Julius Hibbert er i TV-serien en vennlig, afroamerikansk lege med lett makaber humor. Stemmen hans tilhører skuespilleren Harry Shearer. Det er også vist at Hibbert har en Volvo 850. Trolig har han også en bror, Bleeding Gums Murphy, men det er aldri bekreftet/avkreftet. Julius forteller en gang at; tidligere hadde han en bror som spilte jazz. Han er kjent ved at han ler på plasser der det ikke passer.
Dr. Hibbert i the Simpsons er (som oftest) godhjertet familiedoktor, et geni, en avgangselev av Johns Hopkins University School of Medicine and Mensa, og er en av noen få faste afroamerikanske figurer i serien. Hibbert er merkbart mindre dysfunksjonell enn de fleste andre figurene i serien, selv om han har en bisarr tendens til å le i upassende øyeblikk. Han gir også tvilsomme løsninger på visse medisinske problem. For eksempel, når Maggie reddet Homer fra å drukning, svarte han på Marges spørsmål: "Hvordan kan en baby redde livet til en full voksen mann? (spør Marge)", "Det er veldig lett. Når en voksens liv er i fare, kan et barn finne fram superkrefter!" I "Maximum Homerdrive", når Homer Simpson utfordrer Red Barclay til å spise "Sir Loin-a-Lot" kjøttet i en konkurranse, fryktet Marge at Homer kanskje kom til å bli kvalt av en bit av kjøttet. Men Dr. Hibbert hevder at siden han eier 12% av "Slakterhuset" (restauranten de spiste på), er diett-rådet for Homer å spise på den årlige spisekonkurransen".
Dr. Hibbert blir flere ganger sett i forskjellige flashbacks i løpet av serien (for eksempel når Lisa Simpson blir født, eller når Bart blir skadet i forskjellige ulykker) og hver gang har han forskjellig frisyre - for eksempel afro, dreadlocks eller en mohawk. Dr. Hibbert er gift med Bernice, og de har minst tre barn sammen: to gutter og en jente.
Figuren aus Die Simpsons
Sisyfos
Sisyfos (gresk Σίσυφος, latinisert til Sisyphus) var konge, helt og skrekkeksempel i gresk mytologi. Ifølge mytene dømte gudene ham til å rulle en stein opp på et fjell, men hver gang han nådde toppen, rullet steinen ned igjen. Dette har gitt opphav til uttrykket sisyfosarbeid om et forgjeves evighetsarbeid eller en håpløs oppgave uten slutt.
Myte
Sisyfos skal ha grunnlagt, og vært konge av, Korint, en gresk by på den smale landbroen som forener halvøya Peloponnes med resten av det greske fastland. Han var sønn av Aiolos og Enarete og gift med Merope, som han fikk en sønn med, den senere korinterkongen Glaukos. I noen senere kilder blir det også sagt at han var far til Odyssevs.
Som konge skal han ha oppmuntret skipsfart og handel, men også ha prøvd å bemektige seg mest mulig rikdom, gjerne ved å drepe reisende. Homer og senere diktere kaller ham en av verdens slueste menn. Da dødsguden, Thanatos, kom for å hente ham, klarte kongen å lenke ham fast slik at verken han eller noen andre trengte å dø. Til slutt måtte Ares komme og fri guden, mens Sisyfos ble sendt til dødsriket.
Som straff for alle triks, ugjerninger eller at han hadde røpet gudenes hemmeligheter, måtte Sisyfos rulle en stor stein opp på et fjell. Men hver gang han var nær ved å lykkes mistet han grepet, steinen rullet ned og han måtte begynne om igjen. Dette skulle han måtte gjenta til evig tid. Av dette har vi altså fått uttrykket sisyfosarbeid, om et tungt og endeløst arbeid som ikke fører til noe.
Motiv i kunst og kultur
Sisyfos har fascinert senere kunstnere og filosofer frem til vår tid. Welcker mener han er et symbol for mennesket som stadig tørster etter mer kunnskap. I essayet Le Mythe de Sisyphe sammenlikner Albert Camus Sisyfos med menneskelivet, som et absurd strev uten mål, og som vi likevel lever.
Fredrik Berglund
Fredrik Berglund (født 21. mars 1979) er en svensk tidligere fotballspiller. I 2009 var han utlånt til den norske eliteserieklubben Stabæk. Han spilte vanligvis spiss. Berglund er kjent for sin fart og ble regnet som en bakromsspiss.
Roda JC
Berglund hadde et vanskelig opphold i Nederland, og etter 1,5 år ble han sendt på utlån tilbake til Sverige og IF Elfsborg. Han returnerte til Nederland for slutten av 2003-2004 sesongen og spilte noen få kamper.
Danmark
Våren 2004 gikk han til det danske laget Esbjerg fB som betalte en rekordhøy overgangssum på 150.000 EUR for spissen. Berglund debuterte for Esbjerg den 14. mars 2004 i en bortekamp mot Brøndby IF. Berglund skåret to mål, og hadde tre målgivende i en knusende 6-1 seier.
Berglund spilte 2,5 år i Esbjerg før han ble solgt til det danske storlaget F.C. København sommeren 2006. Han spilte bare en sesong i klubben, og rakk 52 kamper (Liga, cup, Royal League og Mesterligaen) med 18 mål. Han spilte igjen sammen med tidligere lagkamerat Tobias Linderoth.
Den 26. november 2006 slo han Erik Bo Andersens rekord for raskeste 50 skårede mål i den danske Superligaen. Andersen brukte 97 kamper på å skåre 50 mål, men Berglund kunne, med et mål mot Randers FC, skåre sitt mål nr. 50 etter 93 kamper.
Våren 2007 kjøpte så klubben den Brasilanske spissen Ailton Almeida som dyttet Berglund ut av førstelaget, og da F.C. København sommeren 2007 signerte landslagsspilleren Morten Nordstrand, befant Berglund seg som fjerde eller femte valg for en av de to plassene som spiss. Bare et par dager etter at Nordstrand kom til klubben, dro Berglund tilbake til Sverige og signerte igjen for Elfsborg, til en overgangssum på 4,9 millioner DKK, 750.000 EUR.
Elfsborg
Berglund spilte sin første kamp igjen for Elfsborg den 12. juli 2007 da han kom innpå som innbytter i en 2-0 seier hjemme mot AIK. Foran sesongen 2009 mistet Berglund litt av motivasjonen, og uttalte at han fryktet å få lite spilletid.
Stabæk
Den 31. mars 2009, bare ti minutter før utløpet av det norske overgangsvinduet, annonserte de regjerende norske seriemestrene fra 2008, Stabæk at de hadde signerte Fredrik ut sesongen 2009. Stabæks trener Janne Jönsson tok kontakt med Berglund etter at Daniel Nannskog fikk nyss om at at Fredrik Berglund kunne være på vei vekk fra Elfsborg, under en landslagssamling.
Landslagsspill
Fredrik Berglund har spilt tolv landslagskamper for Sverige og har skåret to mål. Han fikk sin debut med landslaget den 10. februar 2001 i en vennskapskamp mot Thailand.
Meritter
Personlige
Kreis Aue
Kreis Aue var en Landkreis som eksisterte i Bezirk Karl-Marx-Stadt i Den tyske demokratiske republikk.
Den 17. desember 1951 ble byene Johanngeorgenstadt og Schneeberg skilt ut fra den daværende Landkreis Aue og omdannet til bykretser. Fra de resterende delene av kretsen ble den nye Kreis Aue og Kreis Schwarzenberg dannet. I 1958 mistet Johanngeorgenstadt sin status som kretsfri by og ble innlemmet i Kreis Schwarzenberg.
Kretsens hovedsete var Aue.
Alexander Ramsey
Alexander Ramsey (født 8. september 1815, død 22. april 1903) var en amerikansk politiker. Han ble født ved Harrisburg i Pennsylvania.